stanford-oval/wikipedia huggingface dataset:
Linus Klasen
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Minsk 2014 | jääkiekko |  |
Miesten rullakiekko
| MM-kilpailut  | MM-kilpailut  | MM-kilpailut  |  |
|  Kultaa | Saksa 2007 | rullakiekko |  |
|  Kultaa | Bratislava 2008 | rullakiekko |  |
|  Kultaa | Ingolstadt 2009 | rullakiekko |  |
Klasen debytoi Ruotsin jääkiekkomaajoukkueessa vuonna 2008. Hän avasi pistetilinsä vasta kymmenennessä maaottelussaan Euro Hockey Tourin Karjala-turnauksessa, jolloin hän teki kaksi maalia Tšekki-ottelussa 7. marraskuuta 2013.
Muuta

Klasen on voittanut rullakiekon maailmanmestaruuden vuosina 2007, 2008 ja 2009.[lähde? ]
Klasenin isä Robert on punk rock -yhtye Noicen rumpali.[lähde? ]
Aiheesta muualla

Linus Klasen Elite Prospects. Everysport Media Group AB. (englanniksi)
Linus Klasen The Internet Hockey Databasessa (englanniksi)
Linus Klasen Eurohockey.com. (englanniksi)
Linus Klasen Legends of Hockey -sivustolla (englanniksi)
Luettelo Suomen Yhdistyneiden kansakuntien -suurlähettiläistä

Tämä on luettelo Suomen suurlähettiläistä Yhdistyneissä kansakunnissa New Yorkissa. Suomi on ollut Yhdistyneiden kansakuntien jäsen vuodesta 1955.Lisäksi Suomi on ollut Yhdistyneiden kansakuntien turvallisuusneuvoston jäsen vuosina 1969-1970 ja 1989-1990.
| suurlähettiläs | vuodet | pääsihteeri | tasavallan presidentti |
| --- | --- | --- | --- |
| Elina Kalkku | 2022-virassa | António Guterres | Sauli Niinistö |
| Jukka Salovaara | 2019–2022 | António Guterres | Sauli Niinistö |
| Kai Sauer | 2014–2019 | António Guterres (2017 eteenpäin) Ban Ki-moon | Sauli Niinistö |
| Jarmo Viinanen | 2009–2014 | António Guterres (2017 eteenpäin) Ban Ki-moon | Sauli Niinistö |
| Kirsti Lintonen | 2009–2014 | António Guterres (2017 eteenpäin) Ban Ki-moon | Tarja Halonen |
| Kirsti Lintonen | 2005-2009 | Kofi Annan | Tarja Halonen |
| Marjatta Rasi | 1998–2005 | Kofi Annan | Martti Ahtisaari |
| Wilhelm Breitenstein | 1991–1998 | Javier Pérez de Cuéllar | Mauno Koivisto |
| Klaus Törnudd | 1988–1991 | Javier Pérez de Cuéllar | Mauno Koivisto |
| Keijo Korhonen | 1983–1988 | Javier Pérez de Cuéllar | Mauno Koivisto |
| Ilkka Pastinen | 1977–1983 | Kurt Waldheim | Urho Kekkonen |
| Aarno Karhilo | 1972–1977 | Kurt Waldheim | Urho Kekkonen |
| Max Jakobson | 1965–1972 | U Thant | Urho Kekkonen |
| Ralph Enckell | 1959–1965 | Dag Hammarskjöld | Urho Kekkonen |
| G. A. Gripenberg | 1956–1958 | Trygve Lie | Juho Kusti Paasikivi |
Luettelo korean kielen murteista

Korean niemimaan murteet 1940-luvulla
Tämä on luettelo korean kielen murteista, joita on laskennallisesti kymmenen.
Soul (Etelä-Korean yleisin murre )
Kangwondo
Kyonggido
Pjongjang (Pohjois-Korean yleisin murre)
Chollado
Pohjoischollado
Etelächollado
Chungcheong (puhutaan Chungcheongin alueella, Etelä-Koreassa )
Pohjoischungcheong
Etelächungcheong
Gangwon (puhutaan Gangwonin provinssissa, Etelä-Koreassa sekä Kangwŏnin provinssissa, Pohjois-Koreassa)
Gyeongsang (puhutaan Gyeongsangin alueella, Etelä-Koreassa )
Etelägyeongsang
Pohjoisgyeongsang
Hamgyŏng
Hwanghae
Jeju (puhutaan Jejun saarella, Etelä-Koreassa)
Jeolla
Ligue Professionnelle 1 -kausi 2008–2009

Ligue Professionnelle 1 -kausi 2008–2009 oli Tunisian jalkapallon pääsarjan 54. kausi. Kausi alkoi 9. elokuuta 2008 ja päättyi 13. toukokuuta 2009. Hallitsevana mestarina kaudelle lähti Club Africain. Edellisellä kaudella pudonneiden Stade Gabèsienin ja ES Zarzisin tilalle nousivat ES Hammam-Sousse ja AS Kasserine. Mestaruuden voitti Espérance sarjan viimeisellä kierroksella voitettuaan kolmantena sarjassa olleen ES Sahelin maalein 4-1. Mestaruus oli joukkueelle historian 22:nen. Toiseksi tullut hallitseva mestari Club Africain pelasi tasapelin sarjan viimeiseksi jääneen Jendouba Sportin kanssa ja sijoittui toiseksi. Maalikuninkuuden voitti nigerialainen Michael Eneramo 18 maalilla.
Sarjataulukko

| Sijoitus | Joukkue | Pisteet | Ottelut | Voitot | Tasapelit | Häviöt | Maalisuhde | Huomio |
| --- | --- | --- | --- | --- | --- | --- | --- | --- |
| 1 | Espérance | 60 | 26 | 18 | 6 | 2 | 50–21 | CAF Mestarien liiga |
| 2 | Club Africain | 57 | 26 | 16 | 9 | 1 | 39–14 | CAF Mestarien liiga |
| 3 | ES Sahel | 53 | 26 | 15 | 8 | 3 | 48–17 | Afrikan Confederation Cup |
| 4 | CS Sfaxien | 43 | 26 | 11 | 10 | 5 | 33–24 | Afrikan Confederation Cup |
| 5 | US Monastir | 35 | 26 | 9 | 8 | 9 | 23–24 |  |
| 6 | Stade Tunisien | 34 | 26 | 9 | 7 | 10 | 30–31 |  |
| 7 | CS Hammam-Lif | 30 | 26 | 8 | 6 | 12 | 28–43 |  |
| 8 | ES Hammam-Sousse | 26 | 26 | 4 | 14 | 8 | 20–26 |  |
| 9 | CA Bizertin | 26 | 26 | 5 | 11 | 10 | 15–25 |  |
| 10 | Olympique de Béja | 25 | 26 | 6 | 7 | 13 | 13–24 |  |
| 11 | EGS Gafsa | 25 | 26 | 4 | 13 | 9 | 18–33 |  |
| 12 | AS Kasserine | 24 | 26 | 5 | 9 | 12 | 16–26 |  |
| 13 | AS Marsa | 22 | 26 | 4 | 10 | 12 | 14–24 | Putoaminen |
| 14 | Jendouba Sport | 21 | 26 | 3 | 12 | 11 | 11–26 | Putoaminen |
Jaetut CAF-paikat

Kaksi parasta joukkuetta pääsevät suoraan tulevan kauden Afrikan Mestarien liigan lohkovaiheeseen.
Neljänneksi sijoittunut CS Sfaxien pelaa ensi kaudella Afrikan Confederation Cupissa, Arabian Mestarien liigan peruunnuttua.
Viidenneksi sijoittuneen US Monastirin oli määrä pelata ensi kaudella Arabian Mestarien liigassa, mutta turnaus peruttiin.
Putoajat ja nousijat

Sarjan kaksi viimeistä joukkuetta AS Marsa ja Jendouba Sport putoavat Ligue Professionnelle 2:een.
Tilalle nousevat Ligue Professionnelle 2:sta ES Zarzis ja Stade Gabésien.
Maalipörssi

| Sijoitus | Pelaaja | Joukkue | Maalit | Rangaistuspotkut |
| --- | --- | --- | --- | --- |
| 1. |  Michael Eneramo | Espérance | 18 | 5 |
| 2. |  Sadat Bukari | ES Sahel | 10 |  |
| 3. |  Wissem Ben Yahia | Club Africain | 9 | 5 |
| - |  Ammar Jemal | ES Sahel | 9 | 5 |
| 5. |  Saber Khlifa | CS Hammam-Lif | 8 | 1 |
| 6. |  Jmail Khmir | Stade Tunisien | 7 |  |
| - |  Aymen Ayari | US Monastir | 7 | 1 |
| - |  Oussama Darragi | Espérance | 7 |  |
Ligue Professionnelle 1 -kaudet
1955–1956 | 1956–1957 | 1957–1958 | 1958–1959 | 1959–1960 | 1960–1961 | 1961–1962 | 1962–1963 | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 | 1970–1971 | 1971–1972 | 1972–1973 | 1973–1974 | 1974–1975 | 1975–1976 | 1976–1977 | 1977–1978 | 1978–1979 | 1979–1980 | 1980–1981 | 1981–1982 | 1982–1983 | 1983–1984 | 1984–1985 | 1985–1986 | 1986–1987 | 1987–1988 | 1988–1989 | 1989–1990 | 1990–1991 | 1991–1992 | 1992–1993 | 1993–1994 | 1994–1995 | 1995–1996 | 1996–1997 | 1997–1998 | 1998–1999 | 1999–2000 | 2000–2001 | 2001–2002 | 2002–2003 | 2003–2004 | 2004–2005 | 2005–2006 | 2006–2007 | 2007–2008 | 2008–2009 | 2009–2010 | 2010–2011 | 2011–2012 | 2012–2013 | 2013–2014 | 2014–2015 | 2015–2016 | 2016–2017 | 2017–2018 | 2018–2019 | 2019–2020 | 2020–2021 | 2021–2022 | 2022–2023
Luettelo kontrabasisteista

Tämä on luettelo kontrabasisteista.
Jimmy Blanton (1918–1942)
Giovanni Bottesini (1821–1889)
Ray Brown (1926-2002)
Ron Carter (s. 1937)
Paul Chambers (1935–1969)
Stanley Clarke (s. 1951)
Domenico Dragonetti (1763–1846)
Mark Dresser (s. 1952)
Eddie Gomez (s. 1944)
Barry Green
Charlie Haden (s. 1937)
Teppo Hauta-aho (s. 1941)
Dave Holland (s. 1946)
Anders Jormin (s. 1957)
Gary Karr (s. 1941)
Jorma Katrama (1936–2022)
Olli Kosonen (1938–2004)
Edgar Meyer (s. 1960)
Charles Mingus (1922-1979)
John Patitucci (s. 1959)
Franco Petracchi (s. 1937)
François Rabbath (s. 1931)
Pekka Sarmanto (s. 1945)
Miroslav Vitouš (s. 1947)
Niels-Henning Ørsted Pedersen (1946–2005)
Luis María Drago

Luis María Drago
Luis María Drago (1859–1921) oli argentiinalainen oikeusoppinut ja poliitikko. Hän oli 1902–1904 Argentiinan ulkoasiain- ja opetusministerinä. Hänen mukaansa on saanut nimensä Drago-oppi, kansainvälisoikeudellinen teoria, jonka hän esitti 29. joulukuuta 1902 päivätyssä Yhdysvalloille osoittamassaan nootissa. Siinä hän viittaamalla Monroe-oppiin ja eräiden Euroopan maiden esiintymiseen Venezuelaa kohtaan esitti näkemyksen, että velkasitoumuksen täyttämättä jättäminen ei saisi synnyttää oikeutta aseelliseen sekaantumiseen ja vielä vähemmän amerikkalaisten valtioiden maa-alueiden miehittämiseen tai takavarikoimiseen. Tätä vaatimusta kannattikin Yhdysvallat hiukan lievennetyssä muodossa Haagin kansainvälisessä konferenssissa 1907. Drago oli Haagin kansainvälisen välitystuomioistuimen jäsen.
Aiheesta muualla

Kuvia tai muita tiedostoja aiheesta Luis María Drago Wikimedia Commonsissa
Luis Mandoki

Luis Mandoki vuonna 2016.
Luis Mandoki (s. 1954 México) on meksikolainen elokuvaohjaaja, jonka ohjaustöitä ovat muun muassa elokuvat Gaby – tositarina (1987), Viesti mereltä (1999), Ansassa (2002) ja Viattomat äänet (2004). Hän on ohjannut sekä englanniksi että espanjaksi.
Aiheesta muualla

Luis Mandoki Internet Movie Databasessa. (englanniksi)
Lucy Punch

| Lucy Punch |
| --- | --- |
 Lucy Punch vuonna 2011.
Henkilötiedot
Syntynyt: 30. joulukuuta 1977 (ikä 46) Lontoo, Englanti, Yhdistynyt kuningaskunta
Ammatti:  näyttelijä
Näyttelijä
Aktiivisena:  1998–
Aiheesta muualla
IMDb 
Elonet
Lucy Punch (s. 30. joulukuuta 1977 Lontoo, Yhdistynyt kuningaskunta) on englantilainen näyttelijä, joka tehnyt rooleja elokuvissa, televisiossa ja teatterissa. Tunnettuja elokuvia, joissa hän on esiintynyt, ovat mm. Lumottu Ella, Hot Fuzz, Bad Teacher, You Will Meet a Tall Dark Stranger ja Into the Woods. Punch on näytellyt myös useissa englantilaisissa televisiosarjoissa, useimmiten sivurooleissa.
Hän on työskennellyt myös Royal Court ja Bush Theatressa Lontoossa. Nuorena Punch näytteli National Youth Theatressa. Nykyään hän asuu West Hollywoodissa, Los Angelesissa.
Punchin debyyttirooli oli kuningatar Stephanie televisioelokuvassa The New Adventures of Robin Hood vuonna 1998. Hän näytteli myös brittiläisessä nuorten sitcom-sarjassa Renford Rejects. Punch on tehnyt vierailevia rooleja myös sarjoissa Doc Martin, Midsomerin murhat ja The 10th Kingdom.
Líssos

| Líssos Λίσσος |
| --- | --- |
 Líssos-joki.
Alkulähde:  Itäinen Rodópi  41°16′52″N, 25°47′05″E
Laskupaikka:  Anoichtónlahti, Traakianmeri  40°56′32″N, 25°19′59″E
Maat:   Kreikka
Pituus:  58 km
Valuma-alue:  800 km²
Líssos (kreik. Λίσσος) eli Filioúris (Φιλιούρης) on joki, joka virtaa Länsi-Traakiassa Kreikassa. Sen pituus on noin 58 kilometriä. Joki saa alkunsa Itäisiltä Rodópeilta läheltä Myrtískin ja Vyrsínin kyliä ja se laskee Anoichtónlahteen Traakianmeressä lähellä Ímeroksen ja Ampelákian kyliä. Joen valuma-alue on noin 800 neliökilometriä.
Líneik Anna Sævarsdóttir

Líneik Anna Sævarsdóttir.
Líneik Anna Sævarsdóttir (s. 3. marraskuuta 1964) on islantilainen edistyspuolueen poliitikko, joka on toiminut vuodesta 2021 lähtien Alltingin 2. varapuhemiehenä.
Líneik syntyi Reykjavíkissä. Hän suoritti Islannin yliopistossa vuonna 1989 biologian kandidaatintutkinnon ja vuonna 1991 pedagogisen tutkinnon. Vuosina 1993–1996 hän toimi Hvanneyrin maatalouskoulun täydennyskoulutusjohtajana. Vuosina 1998–2000 hän toimi Austurlandin lukioiden yhteistyökomitean projektijohtajana. Hän oli vuosina 2004–2006 opettaja Fáskrúðsfjörðurin peruskoulussa ja vuosina 2006–2013 sen rehtori.
Alltingissä Líneik on istunut vuosina 2013–2016 ja jälleen vuodesta 2017 lähtien Norðausturkjördæmi-vaalipiirin edustajana. Hän on vuodesta 2021 lähtien toiminut hyvinvointivaliokunnan puheenjohtajana sekä Alltingin 2. varapuhemiehenä.
Lívia Járóka

Járóka vuonna 2014.
Lívia Járóka (s. 6. lokakuuta 1974 Tata) on unkarilainen Fidesz-puolueen poliitikko. Hän on etnisyydeltään romani.
Járóka valittiin Euroopan parlamenttiin vuonna 2004 ja hän oli sen jäsen vuoteen 2014. Syyskuussa 2017 hän nousi takaisin europarlamenttiin korvaten Ildikó Pelczné Gállin. Hänet valittiin Euroopan parlamentin varapuheenjohtajaksi 15. marraskuuta 2017. Hän tuli uudelleenvalituksi tehtävään 3. heinäkuuta 2019. Hän toimi varapuheenjohtajana 17. tammikuuta 2022 asti.
Louis Ferreira

| Louis Ferreira |
| --- | --- |
 Louis Ferreira vuonna 2013.
Henkilötiedot
Syntynyt: 20. helmikuuta 1967 (ikä 57) Terceiran saari, Azorit, Portugali
Kansalaisuus:  kanadalainen
Ammatti:  näyttelijä
Näyttelijä
Taiteilijanimet:  Justin Louis
Aktiivisena:  1986–
Merkittävät roolit:  eversti Everett Young
Aiheesta muualla
IMDb 
Elonet
Louis Ferreira (s. 20. helmikuuta 1967 Terceira, Azorit, Portugali) on portugalilaista syntyperää oleva kanadalainen näyttelijä. Eräs hänen tunnetuimmista rooleistaan on eversti Everett Young televisiosarjassa Stargate Universe.
Lapsuus ja nuoruus

Luís Ferreira syntyi Terceiran saarella, Azoreilla, Portugalissa. Pojan ollessa nuori perhe muutti Kanadaan. Hän varttui North Yorkin alueella Torontossa, Ontariossa. Näyttelijänuransa hän aloitti vuonna 1986 televisioelokuvassa Elinkautinen helvetissä, jossa hänellä on pieni rooli. Ensimmäiset pari vuosikymmentä hän käytti taiteilijanimeä Justin Louis, mutta portugalilaissyntyisen äitinsä kuoltua vuonna 2008 päätti vaihtaa nimensä Louis Ferreiraksi. Nimi on hänen syntymänimensä, paitsi alkuperäisen etunimensä Luís sijaan hän päätti ottaa käyttöön nimen Louis.
Näyttelijäura

Ferreira on esiintynyt yli sadassa roolissa televisiosarjoissa ja elokuvissa. Merkittävämpiä rooleja hän on kuitenkin saanut vasta 2000-luvulla. Vuonna 2004 hänellä oli rooli elokuvassa Kuolleiden aamunkoitto. Sen jälkeen hän esitti 2004–2006 apulaisjohtaja John Pollockia televisiosarjassa Kadonneiden jäljillä. Vuonna 2007 hän esiintyi elokuvissa Shooter ja Saw IV. Viimeisin rooli Ferreiralla on ollut vuonna 2012 julkaistussa televisiosarjassa The L.A. Complex.
Hänet on kiinnitetty Oscar Vegan rooliin kanadalaiseen televisiosarjaan Motive, jonka ensimmäinen jakso julkaistiin Kanadassa helmikuussa 2013. Kanadalaisen tuottaja-käsikirjoittaja Daniel Ceronen luoma 13-osainen sarja kertoo naispuolisesta rikosetsivästä, jonka johtama tutkimusryhmä jahtaa sarjamurhaajaa. Sarjan kuvaukset alkoivat vuoden 2012 jälkipuoliskolla.
Ferreira on vieraillut muun muassa televisiosarjoissa 24, Aarteenmetsästäjä, Highlander, NCIS Rikostutkijat, CSI, CSI: Miami, Criminal Minds – FBI-tutkijat ja Star Trek: Voyager. Hän on tehnyt myös useita äänirooleja. Vuonna 2011 hänen ääntään kuultiin Mazdan mainoskampanjassa.
Ferreira sai vuonna 2008 parhaan pääosan Gemini-palkinnon roolistaan sarjamurhaajana televisiosarjassa Durham County. Vuonna 2010 hän oli ehdokkaana saman palkinnon saajaksi roolistaan televisiosarjassa Stargate Universe.
Magoúla (Lakonia)

| Magoúla Μαγούλα |
| --- | --- |
 Magoúla
 Koordinaatit: 37°4′48″N, 22°24′16″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Spárti
Hallinto:  
 – Asutustyyppi:  kylä
 – Kallikrates-koodi:  4301040101
Korkeus:  240 m
Väkiluku (2011):  1 415
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Magoúla (kreik. Μαγούλα) on Kreikan kylä, joka kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 1 415 (vuonna 2011).
Magoúlan kylä sijaitsee kaksi kilometriä länteen Spártin kaupungista ja voidaan nykyisin nähdä sen esikaupunkina. Kylä on rakennettu noin 240 metrin korkeuteen merenpinnasta laskettuna. Magoúla muodostaa myös laajemman kyläyhdyskunnan (Τοπική Κοινότητα Μαγούλας, Topikí Koinótita Magoúlas), johon kuuluu varsinaisen Magoúlan kylän lisäksi Sanatórion kylä. Koko yhdyskunnan väkiluku on 1 518.
Aiemmin kylä kuului Mystráksen kuntaan ja vuodesta 2011 lähtien Spártin kunnan Mystráksen kunnallisyksikköön. Kylä oli lakkautetun Mystráksen kunnan kuntakeskus.
Liitokotka

| Liitokotka |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Käärmekotkat Circaetinae
Suku::  Terathopius  Lesson, 1830
Laji::  ecaudatus
Kaksiosainen nimi
 Terathopius ecaudatus  (Daudin, 1800) 
 Liitokotkan levinneisyys
Katso myös
   Liitokotka Wikispeciesissä   Liitokotka Commonsissa 
Infobox OKNimi-testi OKIUCN-testi OK: 
Liitokotka (Terathopius ecaudatus), jota kutsutaan myös klovnikotkaksi, on afrikkalainen kotkalaji.
Koko ja ulkonäkö

Linnun pituus on 80–85 senttiä, siipien kärkiväli 170–180 senttiä ja paino 2–3 kiloa. Kooltaan se on maakotkan luokkaa, mutta on hyvin lyhytpyrstöinen, pitkäsiipinen ja isopäinen. Vanhat linnut ovat kolmivärisiä: pääosa puvusta on musta, siivillä on laajat hopeanvalkoiset kuviot ja keskiselkä, koivet sekä nokka ja kalju naama ovat punertavat. Naaraan siivellä on enemmän ruskeaa kuin mustaa. Nuori lintu on kauttaaltaan ruskea. Liitokotka elää enimmäkseen ilmassa, sillä se lentää päivän aikana kahdeksan-yhdeksän tuntia ja kulkee päivässä 300–500 kilometriä.
Levinneisyys ja elinympäristö

Liitokotkat elävät Afrikassa Saharan eteläpuolella Senegalista Sudaniin ja Somaliaan ja sieltä eteläiseen Afrikkaan Oranjejoelle ja Kapmaahan saakka. Lajin elinympäristön ala on yli 10 miljoonaa neliökilometriä, ja maailman populaation koko on 10 000–100 000 yksilöä. Laji on pääasiassa paikkalintu, mutta se vierailee ilmeisen säännöllisesti Punaisenmeren takana Arabian niemimaalla. Euroopassa tavatut liitokotkat on tulkittu tarhakarkulaisiksi.
Liitokotkille kelpaavat lähes kaikki maastotyypit niin autiomaista, metsistä, vuoristosta kuin ihmisasutuksen tuntumastakin. Vuoristossa niitä tavataan neljän kilometrin korkeudelle saakka. Niitä tavataan myös rannikoilla ja vesistöjen äärellä.
Lisääntyminen

Laji muodostaa elinikäisen parisuhteen. Pesä on puussa, usein lähellä tietä tai rautatietä, ja se on käytössä useita vuosia. Laji ei piittaa ihmisistä muuten kuin siinä tapauksessa, että pesäpuuhun kiivetään tai se muuten kokee itsensä uhatuksi. Naaras munii yhden munan, jota se hautoo 42–43 päivää. Poikaset ovat lentokykyisiä 3–4 kuukauden ikäisinä.
Ravinto

Liitokotkat saalistavat enimmäkseen keskikokoisia lintuja, kuten kyyhkyjä ja hietakyyhkyjä, sekä nisäkkäitä. Ne syövät myös raatoja.
Lítra

| --- | --- |
Muut nimet:  Lýtra (Λύτρα)
Sijainti:  35°25′50″N, 26°49′26″E, Kásos Kárpathos-Kásos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,048 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Lítra (kreik. Λίτρα, myös Lýtra, Λύτρα) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren luoteispuolella, länteen Armáthiasta. Saaren pinta-ala on noin 0,048 neliökilometriä ja se on asumaton (vuonna 2011). Hallinnollisesti Lítra kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Love Crime

| Love Crime> Crime d’amour |
| --- | --- |

Ohjaaja:  Alain Corneau
Käsikirjoittaja:   Alain Corneau  Natalie Carter 
Tuottaja:  Saïd Ben Saïd
Säveltäjä:  Pharoah Sanders
Kuvaaja:  Yves Angelo
Leikkaaja:  Thierry Derocles
Pääosat:   Ludivine Sagnier  Kristin Scott Thomas 
Valmistustiedot
Valmistusmaa:  Ranska
Tuotantoyhtiö:   SBS Films  France 2 Cinéma  Divali Films 
Levittäjä:  Mokép Netflix
Ensi-ilta:   2010-08-1818. elokuuta 2010 (Ranska)  
Kesto:  106 minuuttia
Alkuperäiskieli:  ranska (esiintyy myös englantia ja japania)
Aiheesta muualla
IMDb 
Elonet
AllMovie
Infobox OKNimi-testi OK: 
Love Crime (televisioesityksessä käytetty myös nimeä Intohimorikoksia; ransk. Crime d’amour) on vuonna 2010 ensi-iltansa saanut Alain Corneaun ohjaama ranskalainen psykologinen jännityselokuva, jonka pääosia näyttelevät Ludivine Sagnier ja Kristin Scott Thomas. Elokuva kertoo Scott Thomasin näyttelemästä menestyneestä ja armottomasta liikenaisesta, jonka Sagnierin näyttelemä alainen saa lopulta nöyryytyksistä, tappioista ja kierosta pelistä tarpeekseen. Alain Corneau laati elokuvan käsikirjoituksen Natalie Carterin kanssa. Love Crime jäi Alain Corneaun viimeiseksi ohjaustyöksi. Hän kuoli kaksitoista päivää elokuvan ensi-illan jälkeen.
Brian De Palma ohjasi Love Crimen englanninkielisen uudelleenfilmatisoinnin Passion (2012), jonka pääosissa ovat Rachel McAdams ja Noomi Rapace.
Juoni

Christine Rivière (Kristin Scott Thomas) on menestyvä ja häikäilemätön, alaisiaan nöyryyttävä kansainvälisen yrityksen Ranskan konttorin johtaja, joka tähtää urallaan vieläkin korkeammalle. Hänen alaisensa Isabelle Guérin (Ludivine Sagnier) on bisnesmaailman uusi tulokas ja nuori uurastaja, joka saa tehdä tylsemmät ja aikaa vievät työt. Kun Isabelle esittää omia, houkuttelevia ideoitaan, Christine ottaa ne omiin nimiinsä ja hankkii niiden avulla itselleen ylennyksen New Yorkiin. Mutta Christine aliarvioi Isabellen kunnianhimon ja oveluuden – lopulta naisten yhteenottoa ei voi enää välttää. Kun nöyryytykset ja kiero peli menevät lopulta liian pitkälle, Isabelle alkaa suunnitella äärimmäistä ja pirullista kostoa.
Näyttelijät

| 0 | 1 | 2 |
| --- | --- | --- |
|  Ludivine Sagnier  | … |  Isabelle Guérin   |
|  Kristin Scott Thomas  | … |  Christine Rivière   |
|  Patrick Mille  | … |  Philippe Deschamp   |
|  Guillaume Marquet  | … |  Daniel   |
|  Gérald Laroche  | … |  Gérard   |
|  Julien Rochefort  | … |  asianajaja   |
|  Olivier Rabourdin  | … |  tuomari   |
|  Marie Guillard  | … |  Claudine   |
|  Mike Powers  | … |  johtaja 1   |
|  Matthew Gonder  | … |  johtaja 2   |
|  Jean-Pierre Leclerc  | … |  Gérardin assistentti   |
|  Stéphane Roquet  | … |  Fabien   |
|  Jean-Marie Juan  | … |  Jacques   |
Tuotanto

Love Crimen kuvaukset alkoivat Pariisissa 28. syyskuuta 2009 ja päättyivät 20. marraskuuta 2009. Elokuva kuvattiin lähes kokonaan Pariisissa lukuun ottamatta joitakin kohtauksia, joita kuvattiin Coulaines’n kunnassa Sarthen departementissa, Magny-le-Hongren kunnassa Seine-et-Marnen departementissa, Courbevoien kunnassa Hauts-de-Seinen departementissa ja New Yorkissa. Love Crimen budjettina oli 6 970 000 euroa ja tuotantoyhtiöinä olivat SBS Films, France 2 Cinéma ja Divali Films.
Julkaisu ja vastaanotto

Love Crime sai ensi-iltansa Ranskassa 18. elokuuta 2010, ja sen teatterilevittäjänä oli UGC Distribution. Elokuva oli Ranskassa vuoden 2010 97. katsotuin elokuva saatuaan 479 732 katsojaa. Elokuva tuotti kotimaassaan 2,8 miljoonan ja maailmanlaajuisesti 3,6 miljoonan dollarin lipputulot.
Love Crime on saanut elokuvakriitikoilta lähinnä myönteisen vastaanoton. Rotten Tomatoes -sivuston mukaan 63 prosenttia kriitikoista on antanut elokuvalle myönteisen arvosanan 6,1/10 keskiarvolla. Keskiarvo perustuu 79 arviointiin. 1 831 käyttäjästä 47 prosenttia on antanut elokuvalle myönteisen arvosanan 3,2/5 keskiarvolla. Metacritic-sivuston mukaan 21 arvostelun perusteella elokuva on saanut 63 pistettä sadasta mahdollisesta. Metacriticin 11 käyttäjää on antanut elokuvalle keskiarvon 4,8/10. Internet Movie Databasen 4 683 käyttäjää on antanut elokuvalle keskiarvon 6,5/10.
Love Crime julkaistiin DVD:lle ja blu-raylle Ranskassa 5. tammikuuta 2011. Scanbox Entertainment Finland Oy julkaisi elokuvan DVD:lle Suomessa 21. kesäkuuta 2011.
Aiheesta muualla

Love Crime Internet Movie Databasessa (englanniksi)
Love Crime Elonet.
Love Crime AllMoviessa. (englanniksi)
Love Crime AlloCinéssä (ranskaksi)
Love Crime JP’s Box-Officessa (ranskaksi)